ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-E.03.01-481604/7-2017

29.12.2017.

*(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1150/2017 (1748/2017), за набавку добара - “Цевоводи високог притиска, испитивања, делимична набавка и замена – ТЕ Колубара", на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

С обзиром на чињеницу да је предмет ове јавне набавке роба ино порекла, а да период од расписивања предметне јавне набавке до датума за предају понуда обухвата католички и православни Божић, као и Новогодишње празнике, који збирно износе 11 нерадних дана, најљубазније молимо Наручиоца да потенцијалним понуђачима омогући довољно времена за припрему прихватљиве понуде и продужи рок за предају понуда за 10 дана.

**ОДГОВОР 1:**

Прихвата се продужење рока за предају понуде за 10 дана јер су објективно празници у току. Нови рок за подношење понуда истиче у 10:00 часова, дана 22.01.2018. године. Отварање понуда биће одржано дана 22.01.2018. године, са почетком у 12:30 часова у просторијама ПКА, Огранак ТЕНТ Београд-Обреновац, Богољуба Урошевића Црног 44, 11500 Обреновац.

О истом ће се објавити обавештење о продужењу рока за подношење понуда на Порталу јавних набавки и интернет страници Наручиоца.

**ПИТAЊE 2:**

1. Наручилац је на страни 15 од 65 конкурсне документације у оквиру тачке 4.2. Додатни услови за учешће у поступку јавне набавке из члана 76. Закона прописао:

 „Услов:

Пословни капацитет

Понуђач располаже неопходним пословним капацитетом ако:

- је у последњих пет година (2012., 2013., 2014., 2015. и 2016. години) извршио  испоруку паровода или котловских комора за термоенергетске објекте електричне снаге 100MW и више, минималне  укупне вредности 40.000.000 динара без ПДВ.

-има уведен систем управљања квалитетом у складу са захтевима стандарда  EN ISO 9001;

**-има  сертификате усаглашене са PED 2014/68/EU и AD2000 W0/TRD100;**

Доказ:

- Референтна листа (Образац бр. 5)

- Потписане и оверене потврде купаца (Образац бр. 6)

- копија важећег сертификата  EN ISO 9001;

**- копија важећих сертификата усаглашених са PED 2014/68/EU и AD2000 W0/TRD100“**

 Анализом услова пословног капацитета може се утврдити да тражени услови дискриминишу и ограничавају понуђаче па су самим тим у супротности са чланом 76. ставом 6. ЗЈН. Чланом 76. Ставом 6. ЗЈН прописано да  „Наручилац одређује услове за учешће у поступку тако да ти услови не дискриминишу понуђаче и да су у логичкој вези са предметом јавне набавке.“

Услов да је неопходно да **понуђач има све захтеване сертификате усаглашене** са AD2000 W0/TRD100 је дискриминишући јер ограничава могућност учешће фирми изван Немачке у поступку јавне набавке из разлога што наведени сертификати представљају локалне немачке правилнике о усаглашености , које поседују поједини произвођачи из Немачке ( при чему и нису сви немачки произвођачи у обавези поседовања истих), који се на овај начин фаворизују.

Напомињемо наручиоцу да је Република Србија примењује одредбе PECA Протокола који процењује усаглашеност опреме и прецизира захтеве за безбедност опреме под притиском позахтеву „PED 2014/68/EU“

**ОДГОВОР 2:**

Прихватају се сертификати који су издати сагласно са PED2014/68/EU или  AD2000W0/TRD100.

У складу са наведеним појашњењима Комисија ће израдити измене конкурсне документације и исте објавити на Порталу јавних набавки и интернет страници Наручиоца*.*